Isaura Abelairas

María Isaura Abelairas Rodríguez, nada en Taboada o 25 de xuño de 1951 e finada en Vigo o 3 de xuño de 2021, foi unha mestra e política galega do PSdeG-PSOE, deputada no Parlamento de Galicia pola circunscrición electoral de Pontevedra.
 Traxectoria 
miniatura||Isaura Abelairas, Mary Quintero e María Quintero en Vigo
Mestra de profesión, daba clase de galego e foi a directora do CEIP Emilia Pardo Bazán de Vigo (o colexio do Chouzo) durante moitos anos. Foi elixida concelleira do concello de Vigo a principios do século XXI, e retivo a súa acta de concelleira ata as eleccións de 2019, cando decidiu non continuar. No consistorio vigués ocupouse de varias áreas ao longo dos anos, entre elas Benestar Social. 

Tamén foi deputada provincial na Deputación de Pontevedra entre 2018 e 2019, onde se encargou da área de Igualdade. Nas Eleccións ao Parlamento de Galicia de 2020 levou o número dous na lista do PSdG-PSOE pola circunscrición electoral de Pontevedra,"Resolución do 15 de xuño de 2020 pola que se fan públicas as candidaturas proclamadas…" Diario Oficial de Galicia n.º 117, do 16/6/2020. e obtivo acta de deputada autonómica.

 Vida persoal 
Casou e tivo dúas fillas, Patricia (finada en xaneiro de 2022) e Xela. En 2017 revelou publicamente que padecía cancro, en concreto un carcinoma de partes brandas que metastizara na parénquima pulmonar.

 Notas 

 Véxase tamén 

 Bibliografía 

 Ligazóns externas 
 Parlamento de Galicia

Categoría:Deputados da XI Lexislatura do Parlamento de Galicia
Categoría:Deputados do Parlamento de Galicia polo PSdeG-PSOE
Categoría:Artigos creados co asistente para a creación de artigos
Categoría:Nados en 1951
Categoría:Nados en Taboada
Categoría:Concelleiros de Vigo
Categoría:Concelleiros de Galicia durante a democracia
Categoría:Deputados provinciais de Pontevedra
Categoría:Concelleiros de Galicia polo PSdeG-PSOE
Categoría:Finados en 2021
Categoría:Finados por cancro